Mensweefsel in vleisprodukte gevindArgieffoto Wetenskaplikes het glo spore van mensweefsel in Suid-Afrikaanse vleisprodukte gevind. Times Live berig dié bevindings is Dinsdag in die parlement voorgelê tydens besprekings oor vleisinspeksies. Louw Hoffman, ŉ wetenskaplike aan die Universiteit van Stellenbosch, sê hy en ŉ span wetenskaplikes het op die mensweefsel afgekom deur mikrobiese analise. “Menslike DNA is in van die vleismonster gevind wat ons lukraak getoets het, maar dit is nie ŉ aanduiding van ŉ risiko nie,” het Hoffman gesê. Hy het verduidelik dat mensweefsel moontlik in die monsters kon beland het weens werkers wat die vleis hanteer het, wat dalk in hul neus gekrap het of op ŉ ander manier menslike weefsel kon afgee. Hy sê verder dit hou geen bedreiging vir die verbruik in nie. Daar is ook bevind dat slegs 15% vleisprodukte wat aan verbruikers verkoop word, korrek op die verpakking aangedui is. Dit beteken dat 85% vleisprodukte twyfelagtig is en ander vleissoorte kan bevat. Hoffman het gesê die produkte wat getoets is, meestal weense worsies en maalvleis was. Lees meer hier.